
a) [bookmark: _Toc246694780]Názov  školského vzdelávacieho programu
„Slniečko“- škola usmiatych detí
Školský vzdelávací program Slniečko je základným  dokumentom materskej školy, podľa ktorého sa uskutočňuje výchova a vzdelávanie, vypracovaný v súlade s princípmi  a cieľmi výchovy a vzdelávania podľa zákona č. 245/2008 Z. z. „školského zákona“ a s príslušným štátnym vzdelávacím programom s platnosťou od 25. Septembra 2021. Akcentuje požiadavky na zabezpečenie inkluzívneho vzdelávania pre všetky deti v materskej škole na základe rovnosti príležitostí a rešpektovania výchovno-vzdelávacích potrieb  a individuálnych osobitostí detí a podporuje ich aktívne zapojenie do výchovno-vzdelávacích činností školy. 

b) Vymedzenie  cieľov a poslania výchovy a vzdelávania 
Hlavný cieľ výchovy a vzdelávania v materskej škole je ustanovený štátnym vzdelávacím programom pre predprimárne vzdelávanie v materskej škole.
Všeobecnými cieľmi výchovy a vzdelávania v materskej škole sú: 
- zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s   dospelými,
 - uľahčovať dieťaťu plynulú adaptáciu na zmenené – inštitucionálne, školské prostredie,
 - podporovať vzťah dieťaťa k poznávaniu a učeniu, 
- podporovať rozvoj komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií, 
- sprostredkovať základy verejnej kultúry a rozvíjať u dieťaťa dimenzie školskej spôsobilosti, aby sa ľahko adaptovalo na následné primárne vzdelávanie, 

Vlastné ciele a poslanie výchovy a vzdelávania: 
1. Zvyšovať kvalitu výchovno – vzdelávacieho procesu:

· Systematicky pripravovať deti na vstup do 1.ročníka ZŠ.
· Spolupracovať so ZŠ, s rodinou  a inými inštitúciami.
· Využívať pri práci interné projekty.
· Oboznamovať deti s cudzím jazykom.
· Využívať prvky na školskom dvore a v priestoroch na projektové a zážitkové vyučovanie.
· Uľahčiť dieťaťu plynulú adaptáciu podľa adaptačného plánu materskej školy.
· Získavať dôveru rodičov v individuálnom výchovnom poradenstve a upriamovať ich pozornosť na pozitívne prejavy v správaní a v prípade potreby nasmerovať na ďalšie odborné poradenstvo.
· Napĺňať potrebu dieťaťa po sociálnom kontakte s rovesníkmi, podporiť vzťah dieťaťa k poznávaniu a učeniu hrou. 

2. Rozvoj školy orientovať na životné prostredie a prírodu samú. Rozvíjať environmentálne cítenie:

· Využívať enviro -učebňu  na krúžkovú činnosť a edukáciu.
· Aktivity školy zamerať na ochranu životného prostredia, zdravú výživu, zdravie.
· Citlivo vnímať krásu prírody, jej čaro a jedinečnosť.
· Prakticky uplatniť návyky starostlivosti o prírodu.
· Spolupracovať s inštitúciami s environmentálnym zameraním.
· Prepojiť súvislosť medzi tradíciami a prírodou, kde príroda často slúži ako inšpirácia a zdroj slovenských tradícií

Interné projekty v rámci profilácie:  
1. Keď ja šetrím elektrinu, zostane mi na zmrzlinu,
2. Malí remeselníci,
3. Priblížiť deťom tradície a zvyky,
4. Farebný svet, 
5. Deň jablka, 
6. Týždeň zdravej výživy, 
7. Som knihožrút a nehanbím sa za to,
8. Poznávame a pomáhame vtáčikom,
9. Týždeň detskej knihy,
10. Voda a jej čarovná moc,
11. Environmentálny náučný chodník.
   
 Celoslovenské a medzinárodné projekty
· EKOSTOPA
· Adamko hravo Adamko zdravo
· Škola priateľská k deťom
· Zbieram baterky

 c)	 Stupeň  vzdelania, ktorý dosiahne absolvovaním školského vzdelávacieho programu 
Predprimárne vzdelanie získa dieťa absolvovaním posledného roka vzdelávacieho programu odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelávania.

 d)	 Vlastné zameranie školy
Materská škola bola otvorená 1.apríla 1985, je šesť triedna. Od 1.1.2004 sme škola s právnou subjektivitou. Škola plnila úspešne  sedem rokov program Zelená škola.
Je to sídlisková materská škola s veľkým areálom. Areál školy je prispôsobený zážitkovému a projektovému vyučovaniu s blízkym vzťahom k prírode. Hlavným prostriedkom rozvoja osobnosti dieťaťa je vzdelávacia aktivita a hra, zážitkové a projektové učenie.
Obohacujeme výchovu a vzdelávanie o environmentálne prvky.
V exteriéri materskej školy sa nachádza množstvo zelene. V areáli materskej školy sa nachádza environmentálny náučný chodník, ktorého súčasťou je pocitový chodník, bylinková a kvetinová záhrada, záhony so sezónnou zeleninou, domček pre hmyz, jazierko, kompostovisko a altánok na zážitkové  učenie v prírode.
Materská škola bola zapojená do projektu Zníženia energetickej náročnosti budovy (Operačný program Kvalita životného prostredia) v roku 2019 prešla rekonštrukciou vonkajších a vnútorných priestorov.
 
Ak dieťa, pre ktoré je plnenie predprimárneho vzdelávania v materskej škole povinné, nedosiahne spôsobilosť a pokračuje v plnení povinného predprimárneho vzdelávania, jeho vzdelávanie sa sústreďuje na odstránenie deficitov v rozvoji kľúčových kompetencií nevyhnutných na zvládnutie primárneho vzdelávania v základnej škole.    


e) 	Dĺžka dochádzky a formy výchovy a vzdelávania	 
Výchova a vzdelávanie, poldenná aj celodenná, sa v materských školách uskutočňuje dennou formou.
Denná forma výchovy a vzdelávania sa môže uskutočňovať aj ako dištančná:
a) V celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia
b) V rozsahu podľa rozhodnutia riaditeľa školy ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetky deti
c) V rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov ( napr. rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov,
d) V rozsahu nevyhnutne potrebnom, najviac však jeden mesiac, z dôvodu podľa §150 a ods. 2 školského zákona.
Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených zákonom .
Ak nejde o povinné predprimárne vzdelávanie, umožňuje sa zanechanie vzdelávania alebo rozhodnutie riaditeľa materskej školy o predčasnom skončení predprimárneho vzdelávania dieťaťa za podmienok ustanovených zákonom (§ 28d školského zákona)
Výchova a vzdelávanie sa v materskej škole uskutočňuje prostredníctvom nasledujúcich foriem denných činností.
· hry a činnosti podľa výberu detí
· zdravotné cvičenia
· vzdelávacia aktivita
· pobyt vonku
· činnosti zabezpečujúce životosprávu (osobná hygiena, stravovanie, odpočinok)

Hry a činnosti podľa výberu detí sú spontánne alebo učiteľkou navodzované hry. Ich súčasťou je dopoludnia aj ranný filter prípadne aj ranný kruh. Hry a činnosti podľa výberu detí sú zaraďované ako samostatná organizačná jednotka počas prichádzania detí do materskej školy a odchádzania popoludní. Súbežne s nimi sa môžu uskutočňovať aj vzdelávacie aktivity. Pri navodzovaní obsahu hier a činností podľa výberu detí sa kladie dôraz na uplatňovanie ich individuálnych záujmov a potrieb.

Zdravotné cvičenie sa realizuje každý deň v určitom čase zásadne pred jedlom (spravidla pred desiatou) s podmienkou dodržiavania hygienických zásad (vo vyvetranej miestnosti, prípadne vonku). Patrí k vopred plánovaným činnostiam. Môže sa zaradiť aj viackrát v priebehu dňa a môže sa realizovať tak v interiéri (herňa, telocvičňa), ako aj v exteriéri materskej školy (školský dvor, terasa, ihrisko a. i.).

Vzdelávacie aktivity sú aktivitami vzťahujúcimi sa na sprostredkovanie plánovaných vzdelávacích obsahov jednotlivých vzdelávacích oblastí. V rámci vzdelávacích aktivít sa vytvára nosný priestor na postupné dosahovanie výkonových štandardov. Vzdelávacie aktivity sa zaraďujú ako samostatná organizačná jednotka alebo môžu byť súčasťou všetkých ostatných denných činností. Sú realizované ako individuálne, skupinové alebo frontálne aktivity detí. Časové trvanie vzdelávacej aktivity musí rešpektovať schopnosti a potreby detí, ich vývinové osobitosti a zákonitosti psychohygieny.

Pobyt vonku plní okrem pedagogickej a rekreačnej aj významnú zdravotnú funkciu. Súčasťou pobytu vonku sú najmä spontánne pohybové aktivity, voľné hry podľa výberu detí a vychádzka mimo areálu školy. V rámci pobytu vonku môžu byť zaradené aj vzdelávacie aktivity a zdravotné cvičenie tak, aby bol ponechaný dostatok času na spontánne hry a pohybové aktivity detí. Realizuje sa každodenne, skrátiť, či úplne vynechať sa môže len z dôvodu mimoriadne nepriaznivých meteorologických podmienok. Ak s pobyt vonku skráti alebo nerealizuje, je potrebné zabezpečiť podmienky na pohybovú aktivitu v triede alebo v telocvični (ak ju materská škola má).

Činnosti zabezpečujúce životosprávu
Stravovanie detí sa zabezpečuje v pevne stanovenom čase, pričom sa odporúča dodržať trojhodinový interval medzi podávanými jedlami (desiata, obed, olovrant). Čas podávania jedla sa stanovuje podľa podmienok prevádzky materskej školy. Odpočinok sa zaraďuje po obede, pričom jeho trvanie závisí od potrieb detí. Ležadlá musia byť zdravotne nezávadné. Minimálne trvanie odpočinku je 30 minút. Odpočinok v jednotriednej materskej škole, ako aj vo vekovo heterogénnych triedach, sa diferencuje podľa potrieb detí. Nesmie sa narúšať realizáciou krúžkovej činnosti.


Všetky formy denných činností detí usmerňujú kvalifikované učiteľky pre predprimárne vzdelávanie.
Organizácia výchovno-vzdelávacej činnosti v materskej škole je charakteristická flexibilitou striedania spontánnych a riadených činností. Formy denných činností sa realizujú súbežne alebo ako samostatné organizačné jednotky. Usporiadanie denných činností spracúva materská škola vo forme denného poriadku, ktorý:
· zabezpečuje vyvážené striedanie spontánnych hier a riadených činností,
· vytvára dostatočný priestor pre individuálne potreby a záujmy detí,
· zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok)
· umožňuje poskytovanie podporných opatrení vo výchove a vzdelávaní podľa zákona § 145a a § 145b a katalógu podporných opatrení, ktoré vydáva ministerstvo.
V triedach s poldennou výchovou a vzdelávaním sa denný poriadok upravuje vzhľadom na čas ich prevádzky.

Charakteristika odboru vzdelávania v materskej škole
Materská škola podporuje osobnostný rozvoj detí v oblasti sociálno – emocionálnej, intelektuálnej telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie, pripravuje na život v spoločnosti v súlade s individuálnymi a vekovými osobitosťami detí. Na predprimárne vzdelávanie sa prijíma dieťa od troch rokov veku. Predprimárne vzdelávanie je povinné pre dieťa, ktoré dosiahlo 5 rokov veku do 31. augusta . Povinné predprimárne vzdelávanie trvá jeden školský rok.  Ak dieťa po dovŕšení šiesteho roku veku nedosiahne školskú spôsobilosť, bude pokračovať v plnení povinného predprimárneho vzdelávania ešte jeden školský rok za podmienok ustanovených v zákone . 

f)	 Učebné osnovy: 
 Učebnými osnovami sú vzdelávacie štandardy Štátneho vzdelávacieho programu pre predprimárne vzdelávanie v materských školách. Učebné osnovy sú spracované vo forme obsahových celkov a súčasťou obsahových celkov sú týždenné témy.
          Východiská plánovania:
· VVČ plánujeme týždenne. Aktivity detí sa realizujú v priebehu celého dňa podľa rozvrhu denných činností, ktorý je spracovaný v organizačnom poriadku školy. 
· Plán pre príslušný týždeň vypracúva učiteľka rannej zmeny, po dohode a kooperácii s učiteľkou popoludňajšej zmeny. Obsah plánu je v plnej kompetencii každej učiteľky vychádzajúc a rešpektujúc vekové a individuálne osobitostí detí na triede. Forma, príp. zmeny formy plánu sú v MŠ  odsúhlasené na zasadnutí pedagogickej rady vždy v septembri príslušného školského roka. 
· Do plánov sa zaznamenáva – mesiac, príslušný týždeň, obsahový celok, téma, výkonový štandard, vzdelávacia aktivita, pobyt vonku, hry a činnosti podľa výberu detí, výkonový štandard zdravotného cvičenia, príp. plánované projekty a nadštandardné ciele vyplývajúce zo zamerania. 
· Pri plánovaní každá učiteľka prihliada na možnosť operacionalizácie výkonových štandárd a dopĺňa podľa potreby nadštandardné ciele vyplývajúce zo zamerania MŠ.
· V prípade jesenných, jarných a zimných prázdnin sa VVČ, kvôli zlučovaniu tried, plánuje a realizuje hlavne formou voľných hier v príslušnej službu vykonávajúcej  triede.
V čase letných prázdnin sa VVČ plánuje a realizuje výlučne formou voľných hier detí.
· Pri plánovaní vychádzame z poznania aktuálnej úrovne detí, rešpektujeme ich prirodzenú variabilitu a ich sociálno - kultúrne prostredie, ako aj pedagogické zásady. 
· Plánujeme podľa obsahových celkov a ich tém. Témy máme interné, orientačné, volia si ich učiteľky podľa vlastného uváženia a po vzájomnej dohode v konkrétnej triede, pričom zohľadňujú záujmy a potreby detí. Časová ohraničenosť jednotlivých tém závisí od učiteliek. Pri plánovaní aktivít na konkrétny týždeň si učiteľky vyberajú výkonové štandardy zo ŠVP/Štátny vzdelávací program/, ktoré prispôsobujú schopnostiam danej skupiny detí.
·  Výkonové štandardy môžu v prípade ich širšieho vymedzenia deliť, alebo aj spájať do logicky integrovaných celkov. Spravidla teda v rámci plánovania dochádza k vzájomnému prepájaniu
vzdelávacích aktivít resp. k integrácii výkonových štandardov z niektorých VO.





[bookmark: _GoBack]
	Mesiac
	Obsahový celok
	Téma týždňov

	September
	
	1.Vitajte deti - kto som ja,kto si ty

	 
	Jeseň pani bohatá
	2.Moja škôlka, Spomienky na prázdniny

	 
	
	3.Jeseň maľuje, Náučný chodník

	 
	
	4.Čo sa urodilo v záhrade - ovocie

	Október
	
	1.Čo sa urodilo v záhrade - zelenina

	 
	
	2.Dary jesene, Zdravá výživa – Svetový deň potravy

	 
	
	3.Šarkan letí, Odlet vtákov

	 
	
	4.Iba smreky, borovice, ihiel majú na tisíce

	November
	
	1.Jedna ruka, druhá ruka, daj si svetrík, lebo fúka - počasie

	 
	
	2.Včera som bol ešte zdravý

	 
	
	3.Doprava,dopravné prostriedky

	 
	
	4. Cesta nie je ihrisko

	December
	
	1. Do oblôčka zvečera, ktože nám to pozerá, Advent

	 
	
	2. Predvianočná nálada celé mesto ovláda, Vianočný jarmok

	 
	Zima čaruje
	3. Vôňa Vianoc

	Január
	
	1. Padá sniežik bielučký, Zimné športy

	 
	
	2. Zvieratá v zime radi krmíme

	 
	
	3. Čo nám kŕmidlo rozprávalo

	 
	
	4.  Vesmír 

	Február
	
	1. Časové vzťahy

	 
	
	2. Fašiangy

	 
	
	3. Kúzelný svet predmetov

	 
	
	4. Malí remeselníci

	Marec
	
	1. Kniha je náš dobrý priateľ

	 
	
	2. Zdravie, žijem zdravo, Svetový deň vody

	 
	
	3. Príroda sa zobúdza, Privítame jar, Vynášanie Moreny

	 
	Príroda sa zobúdza
	4. Śkola volá, Poďme spolu do rozprávky

	Apríl
	
	1. Domáce zvieratá a ich mláďatá

	 
	
	2.Veľkonočné tradície

	 
	
	3. Čo nám stromy rozprávali, Deň Zeme

	 
	
	4. Záhradné kvety

	Máj
	
	1. Hmyz, lúčne kvety

	 
	
	2.Moja mama

	 
	
	3. Život v lese...,pri vode,

	 
	
	4. Cestujeme po Slovensku

	 
	
	5. Cesta okolo sveta...podmorský svet.....

	Mesiac
	Obsahový celok
	Téma týždňov

	Jún
	
	1. Týždeň detskej radosti, Slnečná olympiáda

	 
	
	2. Poďme do záhrady, Test prírodovednej gramotnosti

	 
	Prichádza leto
	3. Rodina je ako dom…, Deň rodiny
4. Dovidenia, škôlka milá

	Júl

August
	
	1.Prázdninové radovánky v MŠ
2.Otužovanie vodnou hmlou
3.Relax a voľné loptové hry v prírode
4.Športové, pohybové hry



NADŠTANDARDNÉ   CIELE  VYPLÝVAJÚCE  ZO ZAMERANIA   MŠ
	
 VZDELÁVACIA       OBLASŤ
A  PODOBLASŤ
	
VÝKONOVÝ ŠTANDARD
	
CIEĽ
	
AKTIVITY

	
JAZYK  A KOMUNIKÁCIA

Písaná reč

	

Identifikuje niektoré písmená abecedy.
	


Dieťa označí a používa niektoré písmená abecedy.
	


ENVIRO - kútik

	
Písaná reč
	
Vie primerane vysvetliť rozdiel medzi fikciou a
skutočnými príbehmi zo života.
	
Dieťa počúva žánre textu s environmentálnym zameraním (encyklopédie).
	
Práca s knihou a encyklopédiou.

	
Fonologické procesy a fonologické uvedomovanie
	
Sprevádza spievanie piesne alebo recitáciu krátkeho literárneho útvaru rytmickým sprievodom.
	
Dieťa rozčlení slová na slabiky.
	
Pesničková rozcvička jazýčka-  básne s environ. tematikou
(viď. Príloha č.1)

	
MATEMATIKA A PRÁCA  S INFORMÁCIAMI

Geometria a meranie
	
Odmeria vzdialenosť a určený rozmer predmetu (v skutočnosti, aj na obrázku) odhadom a pomocou určenej aj zvolenej neštandardnej jednotky. Výsledok merania vysloví počtom použitých jednotiek merania (v obore do 10)
	



Dieťa odmeria a vysloví výsledok merania.
	



EKO  HRY prostredníctvom merania
(viď. Príloha č.2)






	
 VZDELÁVACIA       OBLASŤ
A  PODOBLASŤ
	
VÝKONOVÝ ŠTANDARD
	
CIEĽ
	
AKTIVITY

	
Geometria a meranie
	
V usporiadanom rade určí objekt na základe slov prvý, druhý tretí, štvrtý, posledný, predposledný, pred, za hneď pred a hneď za.
	
Dieťa pomocou tabuľky zakreslí a zaznamená počty stromov.
	
Edukačná hra:
„Hľadaj, pozeraj a zakresli stromy!“
(viď. Príloha č.3)

	
ČLOVEK A PRÍRODA

Živočíchy
	


Identifikuje rôznorodosť živočíšnej ríše.
	


Pozoruje a zaznamenáva migráciu známych vtákov.
	


Monitoring sťahovavých vtákov.

	
Rastliny
	
Vie, že človek využíva, pestuje rastliny pre rôzny úžitok.
	
Dieťa praktickou činnosťou poznáva a rozlišuje rastlinnú ríšu.
	
Svetový deň ZEME  – 22.apríl


	
ČLOVEK A SVET PRÁCE

Materiály a ich vlastnosti


	


Vymenúva rôzne prírodné materiály (vlna). Vhodne využíva či spracúva materiál pri tvorbe výrobkov. Pozoruje vybrané tradičné remeslo.

	


Dieťa pozoruje a poznáva vlastnosti prírodného materiálu – vlna.
	


Plstenie vlny


	
Materiály a ich vlastnosti
	
Prostredníctvom jednoduchého pokusu si overuje možnosti rozloženia odpadového materiálu v prírode.
	
Dieťa  pokusom zistí a overí rozklad odpadového materiálu v prírode.

	
Recyklácia v prírode.

	
ČLOVEK A SPOLOČNOSŤ

Geografia okolia
	


Všíma si rôznorodosť krajiny vo svojom okolí.
	


Pozoruje ovocný sad – zber a spracovanie ovocia.

	


Exkurzia do Emilových sadov


	
 VZDELÁVACIA       OBLASŤ
A  PODOBLASŤ
	
VÝKONOVÝ ŠTANDARD
	
CIEĽ
	
AKTIVITY

	
História okolia
	
Uvedie príklad tradičnej regionálnej kultúry podľa miestnych podmienok.


	
Vyrobiť a vyniesť Morenu

Priblížiť deťom tradície a zvyky Veľkej noci, aktívne sa podieľať na ich príprave.

Prostredníctvom zvykov a tradícií, priblížiť deťom čas adventu, vyrobiť adventný veniec. 


Realizovať tradičné zvyky, zapojiť sa do pečenia, zdobenia.

Realizovať tradičné zvyky, sledovať Betlehemské divadlo

	
„Vynášanie Moreny“
(viď. Príloha č.6)
 „Veľká noc“
(viď. Príloha č.7)

Advent, výroba adventného venca, Martin, Ondrej, Barbora, Mikuláš, Lucia 
„Štedrý deň - čas radosti, veselosti“

„Štedrý večer nastal“
(viď. Príloha č.8)


	
UMENIE  A KULTÚRA

Rytmické a inštrumentálne činnosti
	


Realizuje rytmický sprievod k riekankám a piesňam.

Prostredníctvom ľudových hier a piesní priblížiť deťom návrat sťahovavých vtákov.

	


Deti realizujú rytmický sprievod na prírodný hudobný nástroj.
	


„My sme malí muzikanti“
(viď. Príloha č.4)

Prileteli vtáčky
(viď. Príloha č.5)


	
Hudobno – pohybové činnosti
	
Vyjadrí charakter piesne a hudby prirodzeným kultivovaným pohybom.
	
Dieťa sa pohybuje, tancuje využitím gymnastických stúh, šatiek a obručí.
	
Cvičenie v prírode:
„Keď sa lúka budí“


	
Výtvarná výchova
	
Skladá, spája z rôznych materiálov priestorovú zostavu, pomenuje ju.
	
Dieťa tvorí využitím tehlových foriem hradby mesta.
	
Novozámocká pevnosť z piesku


	
ZDRAVIE A POHYB

Pohybová a telesná zdatnosť
	


Ovláda správnu techniku chôdze a behu.
	


Dieťa spoznáva a zdoláva prírodné, terénne a umelo vytvorené prekážky na školskom dvore.

	


Slniečkový orientačný beh

	
Zdravie a zdravý životný štýl

	
Uvádza, prečo je pohyb dôležitý pre zdravie človeka.
	
Dieťa beží, skáče, hádže, rešpektuje dohodnuté pravidlá.
	
Slniečková olympiáda





g)     Vyučovací jazyk 

 Výchova a vzdelávanie v materskej škole  sa uskutočňuje v slovenskom jazyku.



h)  Spôsob a podmienky ukončovania výchovy a vzdelávania  a vydávania dokladu o získanom vzdelaní
Predprimárne vzdelávanie ukončuje dieťa spravidla v školskom roku, v ktorom do 31.augusta dovŕšilo šiesty rok veku a dosiahlo školskú spôsobilosť.
Doklad o získanom vzdelaní , osvedčenie o absolvovaní predprimárneho vzdelania, sa deťom odovzdáva   dňa 30.6. príslušného školského roka. 
	

i)    Osobitosti  výchovy a vzdelávania detí so zdravotným znevýhodnením  a detí s nadaním v súlade s princípmi inkluzívneho vzdelávania

Každá materská škola poskytuje podmienky pre inkluzívne vzdelávanie.

Deti, pre ktoré je predprimárne vzdelávanie povinné, sa spravidla zaraďujú do samostatnej triedy. Deti so zdravotným znevýhodnením sa zaraďujú do tried spolu s ostatnými deťmi  alebo do samostatných tried pre deti so zdravotným znevýhodnením, deti so špeciálnymi výchovno – vzdelávacími potrebami, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi (§ 28 ods. 8 školského zákona). O zaradení dieťaťa so zdravotným znevýhodnením rozhodne riaditeľ materskej školy na základe odporúčania všeobecného lekára pre deti a dorast a zariadenia poradenstva a prevencie a na základe vopred prerokovaného informovaného súhlasu zákonného zástupcu alebo zástupcu zariadenia. O zaradení dieťaťa s nadaním rozhodne riaditeľ materskej školy na základe odporúčania zariadenia poradenstva a prevencie a na základe vopred prerokovaného informovaného súhlasu zákonného zástupcu alebo zástupcu zariadenia. Počet detí v triede môže byť znížený najviac o dve za každé dieťa so zdravotným znevýhodnením a dieťa s nadaním. Maximálny počet zaradených detí so zdravotným znevýhodnením a detí s nadaním v jednej triede sú dve (§ 28 ods. 12 školského zákona).

Aby prostredie materskej školy bolo schopné poskytnúť inkluzívne vzdelávanie, treba brať do úvahy nasledovné všeobecne platné princípy inklúzie vo vzdelávaní, ktoré je potrebné zohľadniť aj pri tvorbe školského vzdelávacieho programu: 
1. Vzdelávanie pre všetkých.
2. Univerzálne a rovnaké vzdelávacie ciele (na výstupe vzdelávania).
3. Diverzita a adaptabilita na úrovni presnej identifikácie a diferencovanosti vstupných podmienok a pokroku vo vzdelávaní.
4. Adaptácia procesu a postupu podmienkam lokálnej komunity a jej potrieb.
5. Presah školských aktivít na lokálne aktivity a ich integrácia do činnosti školy.
6. Intenzívny profesijný vývin podieľajúcich sa pedagogických zamestnancov.

Uvedené princípy sa konkretizujú tak, aby boli zabezpečené nasledovné kritériá inkluzívneho vzdelávania:

Spravodlivosť a rovnosť v poskytovaní výchovy a vzdelávania
Všetky deti bez ohľadu na pohlavie, vierovyznanie, etnickú, jazykovú alebo kultúrnu príslušnosť, ekonomické zázemie a zdravotné znevýhodnenie  alebo nadanie majú rovnaký prístup k vzdelávaniu. 

Koordinované ciele a spolupráca
Zabezpečovanie inkluzívneho vzdelávania vyžaduje úzku a intenzívnu spoluprácu všetkých zainteresovaných a dobre štruktúrovaný tím, ktorý podporuje inkluzívnosť vo vzdelávaní. Každá materská škola zabezpečuje intenzívnu spoluprácu aj s rodičmi detí so špeciálnymi výchovno-vzdelávacími potrebami, pričom rodičia, deti a ďalší odborníci vytvárajú koordinovaný tím, aby sa zabezpečili konkrétne potreby týchto detí. Každá materská škola má navyše poverenú konkrétnu osobu zodpovednú za koordináciu poskytovania komplexných služieb pre deti so špeciálnymi  výchovno – vzdelávacími potrebami.


Pripravenosť pedagogických zamestnancov materských škôl na inkluzívne vzdelávanie
Materská škola vytvára podmienky na to, aby pedagogickí zamestnanci materských škôl boli schopní pedagogického diagnostikovania, a aby  materská škola bola v úzkom kontakte s odborníkmi, z príslušného zariadenia poradenstva  a prevencie.  Učiteľky materských škôl sú schopné pristupovať k týmto deťom individuálne  a zabezpečovať ich zmysluplný individuálny rozvoj. Materská škola rovnako vytvára podmienky na intenzívnu spoluprácu a komunikáciu s rodičmi detí so zdravotným znevýhodnením a s nadaním. 

Inkluzívne prostredie materskej školy
Materská škola dbá o to, aby v rámci svojich priestorov zabezpečila univerzálny dizajn rešpektujúci potreby detí so špeciálnymi výchovno-vzdelávacími potrebami a zabezpečila tak plnú participáciu detí na živote školy. Materská škola zároveň dbá aj na odbúranie všetkých bariér, ktoré by mohli narúšať proces inklúzie vo vzdelaní. Okrem fyzických bariér ide aj o bariéry informačné a komunikačné. Prostredie je zabezpečené tak, aby v čo najväčšej miere spájalo všetky deti.

Uvedené princípy a kritériá inkluzívneho vzdelávania sa konkretizujú v školských vzdelávacích programoch a v individuálnych programoch v závislosti od konkrétnej a aktuálnej situácie materskej školy, čo je spojené s pravidelnou modifikáciou a adaptáciou týchto programov podľa reálnych potrieb. 


Dieťa so zdravotným znevýhodnením sa vzdeláva podľa školského vzdelávacieho programu školy. Pre  deti so špeciálnymi výchovno-vzdelávacími potrebami vytvára škola podmienky na základe odporúčaní zariadenia poradenstva a prevencie prostredníctvom:
a) individuálneho vzdelávacieho programu,
b) vzdelávacích programov pre deti so zdravotným znevýhodnením, 
c) vzdelávacích programov zameraných na príslušné nadanie alebo
d) poskytovaných podporných opatrení. 
Materské školy sú povinné vytvárať inkluzívne prostredie pre všetky deti, vrátane detí cudzincov. 

Osobitosťou výchovno-vzdelávacej činnosti je aj osvojovanie si základov slovenského jazyka ako L2, tak, aby deti mali dostatočné a veku primerané komunikačné schopnosti v slovenskom jazyku a ich podpora pri osvojovaní si vyučovacieho jazyka v národnostnej materskej škole podľa katalógu podporných opatrení, ktorý vydáva ministerstvo. 

j)    Vnútorný systém kontroly a hodnotenie detí
Realizujeme pedagogickým diagnostikovaním, ktorého cieľom je zisťovanie, identifikovanie, charakterizovanie a hodnotenie úrovne rozvoja dieťaťa ako výsledku výchovno-vzdelávacieho procesu. Diagnostika – zaznamenáva úroveň detských schopností, vedomostí, spôsobilosti
 Využíva sa na zisťovanie napredovania vývoja dieťaťa pri plnení štandardov v predprimárnom vzdelávaní. Zároveň ako súčasť edukačného procesu napomáha cieľavedomému a systematickému podporovania rozvoja základov kľúčových kompetencií dieťaťa predškolského veku, pričom dominuje priebežné pedagogické diagnostikovanie prostredníctvom pozorovania a analýzy hry a pedagogické diagnostikovanie detských výtvorov, práce v pracovných zošitoch. Výsledky diagnostiky slúžia pre určenie aktuálnej rozvojovej zóny na plánovanie a určenie ďalších výchovných postupov na prehodnocovanie efektivity výchovno-vzdelávacieho pôsobenia, ako aj na overenie dosahovania kompetencií a cieľov. Zakladáme detské portfóliá.
	

Záver:

Školský vzdelávací program vychádza z cieľov predprimárneho vzdelávania, z profilácie  a  kompetencie  školy, z procesu  života materskej školy, z analýzy vlastných možností a schopností pedagogického kolektívu. Svojou environmentálnou orientáciou vedie deti k úcte k prírode, zodpovednosti za svoje konanie a k formovaniu trvalo udržateľných hodnôt.
SLNIEČKO vyjadruje základnú myšlienku vzdelávacieho programu, demokratický princíp rešpektovania dieťaťa ako osobnosti, diferencovaný prístup, spoločné zážitky detí, učiteľov, rodičov, schopnosť slobodnej tvorivej hry a samostatného myslenia, rozhodovania, spriaznenosť s prírodou a jej zákonmi, súlad s uznávanými životnými a mravnými hodnotami.
Našim cieľom je, aby Materská škola Slniečko bola miestom, kde deti prežívajú radosť z učenia, hrania, priateľstva a tvorivosti – miestom, kde každé dieťa zažiari ako SLNIEČKO.



Nové Zámky : 	01.09.2025					.......................................................

Vzdelávacia aktivita – Prileteli vtáčky  PRÍLOHA č.5

Oblasť – Človek a spoločnosť, Človek a príroda, Umenie a kultúra
Podoblasť – História okolia, Živočíchy, Výtvarné činnosti s tvarom v priestore, Rytmické činnosti, Inštrumentálne činnosti, Vokálne činnosti, Hudobno-pohybové činnosti
Výkonový štandard- Uvedie príklad tradičnej regionálnej kultúry podľa miestnych podmienok. Identifikuje rôznorodosť živočíšnej ríše. Modeluje tvary z mäkkej modelovacej hmoty. Realizuje rytmický sprievod k piesňam. Zvláda jednoduché inštrumentálne sprievody k piesňam. Spieva piesne. Využíva tanečné prvky v jednoduchých choreografiách.
Konkrétny cieľ – Prostredníctvom ľudových hier a piesní priblížiť deťom návrat sťahovavých vtákov.
Metódy - Metóda rozhovoru, zážitkového učenia, názorná, praktickej činnosti, hodnotenia
Pomôcky – Tabuľka na monitoring sťahovavých vtákov, pomôcky na pečenie, hudobný nástroj v prírode, detské hudobné nástroje
Motivačná časť – Deti majú za  domácu úlohu v spolupráci s rodičmi pozorovať, v MŠ zaznačiť do pripravenej tabuľky výskyt sťahovavých vtákov v blízkom okolí (monitoring sťahovavých vtákov – deň, miesto výskytu, meno dieťaťa, druh vtáka). Asi po týždni, keď sa tabuľka zaplní, deti rozprávajú svoje krátke príbehy z pozorovania.  Vysvetlím deťom, akú dlhú a náročnú cestu musia vtáky preletieť, kým sa dostanú späť domov. Pozrieme si rozprávku o lastovičke, ktorá potrebovala pomoc. https://www.youtube.com/watch?v=RtNN-W1Xmvk&t=30s Deti reagujú na obsah príbehu, vyjadrujú pocity zo zážitku, pozitívne aj negatívne. Učiteľka deti pochváli, priblíži im ďalšiu aktivitu. 
Hlavná časť – Na počesť návratu vtákov z teplých krajín, som s pomocou detí zamiesila kysnuté cesto. Po vykysnutí z neho nakrájajú hrubšie valčeky, nakrájajú ho, kúsky našúľajú na tenšie valčeky, uprostred na nich uviažu uzol, to bude telíčko, z kratšieho konca vytvarujú hlavičku so zobáčikom a tam, kde majú byť oči, vložia celé čierne korenie. Druhé konce roztlačia a narežú do tvaru chvosta. Figúrky natrú vajcom a upečú. Vitajte, vtáčiky, u nás , vitajte!
 Aktivita pokračuje na školskom dvore, deti pozorujú vtáky, napodobňujú let vtákov, poskoky, zvuk, ktorý počujú. Deti pomenujú vtáky, ktoré videli na prechádzke s rodičmi, ktoré žijú okolo nás, na našom školskom dvore. K ďalšej hre využijeme hudobný nástroj v prírode, kde deti majú možnosť hrať na  veľkej zvonkohre, bubienkoch, tamburíne, triangli, boomofóne. Deti priradia pohyb a zvukovú podobu každého rytmického nástroja k vtákovi, jednotlivo, aj v skupine. 
Deti rozdelené do dvoch skupín na chlapcov a dievčatá spievajú pieseň Lietala si lastovička pohybom napodobňujú let lastovičky a krahulca, vybrané deti hrajú na detské hudobné nástroje, neskôr priradíme aj dramatické vyjadrenie.
Lietala si lastovička lietala, že sa ona neba zeme týkala(Chôdza a beh v kruhu, mávanie rukami v upažení,  stoj na špičkách, drep). Priletel k nej krahulíček, čierny vták, či  sa budeš lastovička vydávať(Vybrané dieťa-krahulíček lieta po vonkajšom obvode kruhu, lastovička po vnútornom obvode kruhu, lastovička sa otočí ku krahulíčkovi, ktorý spieva sólo) Budem sa ja krahulíček vydávať, keď sa bude suchý javor zelenať(Sólo spev lastovičky, keď dospieva, postaví sa do kruhu medzi deti. Dvojica detí po jej pravej ruke, vytvorí bránu, dievča – lastovička ťahá deti držiace sa za ruky, v zástupe za sebou, popod bránu po obvode kruhu. Posledné dieťa prejdúc bránou sa podtočí, kruh sa opäť spojí). Počas chôdze detí učiteľka spieva deťom ďalšie slohy piesne, ktoré deti nepoznajú. Dievča – lastovička, stojí opäť uprostred kruhu. Deti -  Kde si bola lastovička do jari? Lastovička - Sedela som na zelenom konári. Deti -  A keď vonku vietor hučal hu, hu, hu...? Lastovička – Bola som so sestričkami na juhu. Deti – Ako si tam letela? Lastovička – Cez lúky a hory. Deti – A čo si tam robila? Lastovička – Kúpala sa v mori. Deti – Čože si tam jedla? Lastovička – Chytala som mušky. Deti – Čoho si sa napila? Lastovička – Materinej dúšky. Deti – Daj si pozor, lastovička! Lastovička – Na koho? Deti –Na sivého krahulca, na toho.
Deti vytvoria zástup, kde je lastovička na konci radu,  krahulíček poletuje pred zástupom, chce sa dostať k lastovičke. Deti ju chránia, s rozpaženými rukami sa mu stavajú do cesty, hovoria text . Krahulíček dravý vták, lastovičku nechaj tak, hybaj odtiaľ, heš, heš, heš, lebo metlou dostaneš. Nasleduje naháňačka, keď je krahulíček šikovný, lastovičku sa mu podarí chytiť. Už má lastovičku lapenú, musí si ju vziať za ženu, bude svadba, bude svadba veselá, hrať im bude celá vtáčia kapela...(krahulíček tancuje vo dvojici s lastovičkou, aj ostatné deti vytvoria dvojice, točia sa). 
Hra detí sa opakuje, alebo sa zahrajú ďalšiu ľudovú hru Na jastraba, Bocian letí, Čížiček,čížiček...



Vzdelávacia aktivita -  Vynášanie Moreny 	PRÍLOHA č.6

Oblasť- Človek a spoločnosť, Človek a svet práce, Umenie a kultúra
Podoblasť - Regionálne zvyky a tradície, Materiály a ich vlastnosti, Rytmické činnosti
Výkonový štandard - Uvedie príklad tradičnej regionálnej kultúry podľa miestnych podmienok. Vhodne využíva či spracúva materiály pri výrobe jednoduchých nástrojov. Zvláda jednoduché inštrumentálne sprievody k piesňam a riekankám.
Konkrétny cieľ – Vyrobiť a vyniesť Morenu.
Metódy - Metóda rozhovoru, zážitkového učenia, názorná, praktickej činnosti, hodnotenia
Pomôcky -  Paraván, bábka Moreny, materiál na výrobu Moreny (drevený kríž, slama, špagát, handry), detské hudobné nástroje
Motivačná časť –  Zahrám, zaspievam deťom bábkové divadlo, použijem paraván a bábku Moreny.  Dej príbehu je o chlapcoch a dievčatách, ktorý na konci zimy zhotovili drevenú bábku zo slamy na palici, bábku obliekli do ženských šiat, volala sa Morena. Hotovú Morenu so spevom odniesli k najbližšiemu potoku, podpálili ju a hodili do vody. Verili, že urýchlia odchod zimy, vyženú choroby a smrť.  Použijem priamu reč, spievam tradičné piesne a riekanky. 
Expozičná časť – Výroba Moreny
 Rozdelím deťom úlohy,  vysvetlím postup pri výrobe Moreny. Dve palice zviazané do kríža, omotané slamou budú ruky, to je úloha pre chlapcov. Handrovú hlavu vypchanú slamou tvoria dievčatá. Spoločne ju pripevnia na vrch kríža, čiže na krk a  hotovú bábku oblečú do starých ženských šiat. Morena je pripravená na ďalšiu hru, deti poznajú príbeh, čiastočne aj piesne.
Fixačná časť – Vynášanie Moreny
Hra detí pokračuje v prírode, jedno dieťa nesie Morenu, ostatné pomaly kráčajú, spievajú, spev dopĺňajú hrou na kamienky. Vynášania Moreny sa zúčastnia aj deti z folklórneho súboru, harmonikár, rodičia, aj ostatné deti z MŠ. Deti spievajú známe detské ľudové piesne ( Vyjdi slniečko, Kolo, kolo mlynské, Ťapušky, O reťaz...), vytvárajú rytmické sprievody k piesňam hrou na kamienky, drievka.
Kvetná nedeľa, kde si kľúč dala? Dala som ho, dala svätému Juru. Svätý Juro stál, pole odmykal, aby tráva rástla, tráva zelená, fiala modrá.
Vynesieme, vynesieme Murienu zo vsi, prinesieme, prinesieme novú jar do vsi. Neopúšťajte našu kráľovnú, vzali jej muža na vojnu. Musí po dobrých ľuďoch chodiť, dajte nám vajíčko, dve, však vám z nich málo ubudne.
Deti - Morena, Morena, kde si prebývala? Morena - Tam hore, tam hore, v tej čiernej komore! Deti - Čo si tam robila? Morena – Mlieko som mútila! Deti – Kdeže je to mlieko? Morena – Vrany ho vypili! Deti – Kdeže sú tie vrany? Morena – Na suchom konári! Deti – Kdeže je ten konár? Morena – Chlapci ho odťali! Deti – Morena, Morena, obi si kolená! Prichystáme ťa! Oblečieme ťa! Zapálime ťa! Morena, Morena do vody s tebou!
 Hádžu Morenu do vody, tešia sa a spievajú. Vyniesli sme, vyniesli sme Murienu zo vsi, priniesli sme, priniesli sme novú jar do vsi. 
Smrť a zimu odniesla voda, cesta pre životodarné živly teplo, vlahu, ktoré zabezpečujú novú úrodu, je voľná. Privítame Vesnu – Jar. Deti sa pochytajú za ruky, vytvoria kruh, spievajú.
Klnka, klnka, daj nám slnka, veď ti mi ho dáme, keď sa poihráme. (chôdza v kruhu) Zabijeme hus, tebe dáme kus, zabijeme jalovicu, tebe dáme polovicu, (chôdza do stredu kruhu a von z kruhu, na každú tretiu dobu deti dupnú) zabijeme vola, tebe dáme roha! Bééé! (rukami napodobňujú rohy, plašia sa, naháňajú sa) Sprievod sa pomaly vracia do MŠ, alebo domov, s rodičmi.






 Vzdelávacia aktivita -  Veľká noc	  PRÍLOHA č.7

Oblasť- Človek a spoločnosť, Človek a príroda, Umenie a kultúra, Človek a svet práce
Podoblasť – História okolia, Vnímanie prírody, Výtvarné činnosti s tvarom v priestore, Rytmické činnosti, Vokálne činnosti, Hudobno-pohybové činnosti, Materiály a ich vlastnosti, Remeslá a profesie, Technológie výroby
Výkonový štandard- Uvedie príklad tradičnej regionálnej kultúry podľa miestnych podmienok. Uvedomuje si zmeny v prírode počas roka. Skladá, spája z rôznych materiálov priestorovú zostavu, pomenuje ju. Realizuje rytmický sprievod k piesňam. Spieva piesne. Využíva tanečné prvky v jednoduchých choreografiách. Vymenúva rôzne prírodné materiály. Pozná niektoré tradičné remeslá. Identifikuje suroviny potrebné na prípravu niektorých výrobkov.
Konkrétny cieľ –  Priblížiť deťom tradície a zvyky Veľkej noci, aktívne sa podieľať na ich príprave
Metódy - Metóda rozhovoru, zážitkového učenia, názorná, praktickej činnosti, hodnotenia
Pomôcky – kamene, rapkáč, vŕbové prúty, stuhy, mašle, špagát, vajíčka, suroviny na pečenie
Motivačná časť – Spolu sa vyberieme na prechádzku do prírody, pozorujeme počasie, zmeny v prírode, počúvame spev vtákov - príroda sa zobúdza. Deti spievajú pieseň vyjadrujúcu radosť z príchodu jari, spev doplnia poskokmi a tlieskaním. Prvú dobu zdôrazním úderom na kamienky. Dvoma taktami tohto sprievodu pred a za spevom vytvorím predohru a dohru. Hop-sa-sa, tra-la-la, vesna zimu vyhnala. Hop-sa-sa, tra-la-la,  zima je preč(Príloha B3)! Porozprávam deťom o blížiacej sa Veľkej noci ako o sviatku, počas ktorého ľudia oslavovali príchod nového ročného obdobia – Jar. Pred sviatkami si ľudia upratali svoje domy a dvory, pripravili tradičné jedlá, dievčatá zdobili vajíčka, chlapci plietli korbáče. Deti majú za úlohu vyhľadať vŕbový strom, chlapci budú potrebovať vŕbové prúty na výrobu korbáčov. Zahráme sa aj my, privítame Jar! (Jednotlivé aktivity rozložím na celý týždeň, posledný deň zaradím polievačku a šibačku.)
 Hlavná časť – Veľkonočné vajíčko -  vajíčko maľované, z lásky darované – Dievčatá prinesú z domu vyfúkané vajíčka, potom ich vyzdobia. Vedia, že chlapec, ktorý po šibačke a oblievačke dostane vajíčko, bude zdravý celý rok. Priblížim deťom najjednoduchšiu tradičnú techniku farbenia vajíčka, vajíčko sa ponorí do odvaru z cibuľových šupiek, ktoré ešte pred ponorením ozdobíme priviazanou vetvičkou z rastliny. Pod rastlinou vajíčko nezmení farbu, tak vznikne ornament. Po nejakom čase sú vajíčka hnedočervené, bledohnedé, žltkasté, hnedé...podľa toho, ako dlho sa vo vode varia. Kým sa vajíčka varia s cibuľovými šupkami, zahráme sa hru Na kurčatá. Kurčatá, drobky, pod stolom zobky. Málo nás, málo nás, poď ty, Anka, medzi nás.(Deti sa postavia do zástupu a urobia drep, napodobňujú zobanie ťukaním na zem. Jedno si stane oproti ostatným, napodobňuje vyhrnutie zásterky, robí pohyby, akoby sypalo kurencom a spieva. Po odspievaní si vyberie ďalšie dieťa zo zástupu, obe napodobňujú sypanie a spievajú. Hra pokračuje dovtedy, kým v zástupe nezostane ani jedno dieťa.)
Aby sa vajíčko pekne lesklo, poutierame ho mastnou handričkou. Dievčatá zdobia vajíčka farebnými stuhami, spievajú si, hovoria veršík Vajíčko maľované, z lásky darované, 
Korbáče pletené – Chlapci pripravia prúty ktoré si priniesli z pobytu v prírode, dievčatá chystajú mašle, farebné stuhy. Do MŠ sme pozvali starého otca, ktorý nám predvedie techniku pletenia korbáčov, z troch, piatich, ôsmich prútov. Čím ich je viac a čím sú dlhšie, tým lepšie a čím viac farebných stužiek do nich chlapci vpletú, tým budú krajšie. Šibi, ryby, mastné ryby, aby teba blšky, mušky, neštípali.
Zapletanie vrkoča, viazanie mašle – Kým chlapci pletú korbáče, dievčatá sa učia zapletať vrkoče. Ukážem deťom spôsob pletenia vrkoča na jednom z dievčat, alebo na pripravených špagátoch. Vlasy rozdelím na tri pramene, krajný prameň vlasov vložím medzi dva zvyšné pramene, striedam raz z pravej, raz z ľavej strany. Na konci vrkoča zaviažem stuhu, ktorú môžeme vpliesť aj do vrkoča. Dievčatá sa zapletajú navzájom, s mojou pomocou, viažu mašle. Takto vystrojené dievčatá sa zahrajú, zaspievajú. Prihlaď si hlavičku ako makovičku, moja milá ľalia, moja milá ľalia.(Deti vytvoria dvojice, otočia sa tvárou k sebe, napodobňujú činnosť, na refrén sa točia vo dvojiciach.) Dievčatá sa vykrúcajú, pieseň pokračuje, chlapci pokračujú v pletení korbáčov.
Veľkonočný baránok - Na počesť Veľkonočných sviatkov si spoločne  upečieme veľkonočného baránka. Vysvetlím deťom postup, vymenujem suroviny  potrebné na prípravu, prečítam recept, ktorý je veľmi potrebný. Rozdelím deťom úlohy, spojené s vážením, miešaním, prípravou. Bielok oddelíme od žĺtka, vymiešame s maslom a cukrom do peny. Primiešame múku, s kypriacim práškom do pečiva, vanilkovým cukrom a citrónovou kôrou. Nakoniec do cesta vmiešame sneh z bielkov.  Po upečení barančeka vyklopíme z formy, pocukrujeme a ozdobíme mašľou.
 Na Zelený štvrtok sa poberieme k jazierku v areáli MŠ, kde dievčatá napodobňujú umývanie, oblievanie, aby boli čerstvé ako lastovičky, aby im zmizli pehy, napodobňujú umývanie vlasov, lebo ak si ich na zelený štvrtok v tečúcej vode umyjú, rýchlejšie im budú rásť, no a aby im zhustli, češú si ich pod vŕbou a odriekajú -  Vŕba, vŕba, daj mi vlasy na tri pásy! Chlapci rapkáčmi a trúbami vyháňajú zlých duchov. Všetci napodobňujú umývanie čistou vodou, tak sa ochránia pred chorobami. Po návrate do MŠ deti obedujú špenátový  prívarok s vareným vajíčkom. Na Zelený štvrtok sa varili iba jedlá z bylín a zeleniny, aby sa úroda vydarila.
Na Veľkonočný pondelok sa tešia chlapci aj dievčatá najviac, vedia, že bude veselo. Pripravené dievčatá s košíkmi plnými maľovaných vajec čakajú chlapcov, kúpačov. Veľká noc, Veľká noc, kedyže už bude, ktorýže ma šuhaj oblievati príde? Oblievaj, oblievaj vlasy aj hlavičku, ale mi zašanuj tú novú sukničku(Príloha A6). Chlapci vyšibú, oblejú dievčatá, aby mali zvonivé hrdlá, aby boli zdravé, mocné, svieže a vrtké, lebo do nich prejde sila mladých prútikov a vody. To platí vďaka vajíčkam aj pre chlapcov. Šiby, ryby, mastné ryby, kus koláča od korbáča a vajíčka do košíčka. Šiby, ryby, mastné ryby, dávaj vajcia, vymieňaj sa! Ak mi nedáš dve vajíčka, daj mi aspoň makovníčka. Ešte k tomu groš, aby bolo dosť. Dievčatá obdarujú chlapcov maľovanými vajíčkami, na korbáč uviažu mašľu. Odmenou pre všetkých bude, že si posadajú za sviatočne prestretý stôl a ochutnajú veľkonočného baránka.

Vzdelávacia aktivita – Vianoce – čas radosti a veselosti (Advent, Štedrý deň)  PRÍLOHA č.8

Oblasť – Človek a spoločnosť,  Umenie a kultúra, Človek a príroda, Človek a svet práce
Podoblasť – História okolia, Vnímanie prírody, Výtvarné činnosti s tvarom v priestore, Rytmické činnosti, Vokálne činnosti, Hudobno-pohybové činnosti, Materiály a ich vlastnosti, Remeslá a profesie, Technológie výroby
Výkonový štandard- Uvedie príklad tradičnej regionálnej kultúry podľa miestnych podmienok.  Uvedomuje si zmeny v prírode počas roka. Modeluje tvary z mäkkej modelovacej hmoty. Realizuje rytmický sprievod k piesňam. Spieva piesne. Využíva tanečné prvky v jednoduchých choreografiách. Vymenúva rôzne prírodné materiály. Pozná niektoré tradičné remeslá. Identifikuje suroviny potrebné na prípravu niektorých výrobkov.
Konkrétny cieľ – Prostredníctvom zvykov a tradícií, priblížiť deťom čas adventu a štedrý deň.
Metódy - Metóda rozhovoru, zážitkového učenia, názorná, praktickej činnosti, hodnotenia
Pomôcky – kalendár počasia, pomôcky na pečenie, detské hudobné nástroje, prírodný materiál, halúzky z ihličnatého stromu, orechové škrupinky, sviečky, varechy, plachty, husie perie, suroviny na pečenie, stromček

 Martin (11.november)
Konkrétny cieľ – Pozorovať počasie, označiť ho

Motivačná časť - Upozorním deti, že podľa pranostiky Martin zvyčajne prichádza na bielom koni, to znamená, že sa dá očakávať prvý sneh. 
Hlavná časť - Deti na pobyte vonku, pozorujú počasie, vyznačia ho do kalendára počasia, kde sú okrem dní tentokrát zvýraznené aj mená Martin, Katarína, Ondrej (pri výrobe decembrového kalendára farebne označíme Barboru, Mikuláša, Luciu a deň Vianoc).  Motivujem deti rozprávaním o nastávajúcom období, kedy svetla ubúda, tmy pribúda, je to čas predvianočný, čas čakania na Vianoce, čas plný zvykov, obyčajov a čarovaní. Všetko sa začínalo na Katarínu, pokračovalo Ondrejom, Barborou, Mikulášom a Luciou. Naši starí rodičia, predkovia, si krátili čas čakania spevom, zábavou...zahráme sa aj my, tak ako to dávno robili aj oni.  Deti si zaspievajú známu ľudovú pieseň o zime.



Advent – predvianočné obdobie
Konkrétny cieľ – Vytvoriť adventný veniec.

Motivačná časť -  Deti už vedia z môjho rozprávania, že po Kataríne začína advent. Porozprávam im, že advent je predvianočné obdobie, so štyrmi nedeľami, kde si ľudia na venci so štyrmi sviečkami vždy v nedeľu, až do Vianoc zapália jednu sviečku. 
Hlavná časť - Spolu sa vyberieme do prírody, kde nazbierame konáriky z ihličnatého stromu, šišky...prírodný materiál na výrobu adventného venca. 
Deň predtým, sme si z vody, múky a soli zamiesili slané cesto, z ktorého deti  vykrajujú ozdoby na adventný veniec.  Deti ma pozorujú pri viazaní konárikov, pomáhajú mi pri zdobení venčeka ozdobami z cesta, na veniec položia sviečky, ktoré budeme postupne zapaľovať. Na kalendári počasia vyznačíme dni, kedy sa má sviečka zapaľovať.

Ondrej (30.november)
Konkrétny cieľ – Realizovať tradičné zvyky.

Motivačná časť -  Deti sa nevedia dočkať ďalšieho dňa, ktorý je označený v kalendári. Porozprávam im o zvykoch, ktoré sa robili v tento deň. Všetky dievčatá, súce na  vydaj, alebo aj také, čo nimi len budú, chcú vedieť, či budú ľúbené. 
Hlavná časť -  Pripravím orechové škrupiny, do ktorej deti s mojou pomocou vložia malú sviečku, ktorú púšťajú po vode. Keď sa dve škrupinky stretnú a plávajú vedľa seba, stretnú toho pravého, či sa do roka aj vydajú. Z toho istého dôvodu triasli plotmi, stromami.
https://www.youtube.com/watch?v=Nbv9Vt21OUw&list=PLsA0dYqsJhaWrwmr8HEykCyOrqKLrLrx0
Aktivita pokračuje na školskom dvore,  kde dievčatá trasú plotom, stromom a pritom odriekajú s mojou pomocou - Plote, plote trasiem ťa, svätý Ondrej , prosím ťa, aby si mi dal znať, kedy sa mám vydať, alebo Slivčička, trasiem ťa, svätý Ondrík, prosím ťa,  žeby si mi dal prisniti, s kým ja budem pred oltárom státi. Deti si pozrú rozprávku - Vianočné rozprávanie o Sv. Ondrejovi

Barbora (4.november)  
Konkrétny cieľ – Zatancovať jednoduchú choreografiu, realizovať tradičné zvyky.

Motivačná časť -  V tento deň pozveme do MŠ dievčatá z folklórneho súboru. „Barborky“ sú oblečené do bielych šiat, s pomúčenou tvárou, aby ich nebolo poznať. V rukách majú varechy, ktorými klopú do taktu, tancujú.
Hlavná časť - Deti sa zabalia do bielych plachiet, pomúčia si tvár, opakujú klopanie varechami, tancujú jednoduchú choreografiu spoločne s dievčatami. 
Aktivita pokračuje v prírode, spoločne s deťmi z FS vyhľadajú čerešňový, alebo jabloňový strom. Odrezaný konárik zo stromu sa tiež volá Barborka, rozkvitnutý prináša krásu a je predzvesťou jari. Vodu na konárik deti vymieňajú každý deň, nosia ju v ústach, sledujú, či vykvitne do Štedrého dňa. Dievčatá „Barborky“ obdarujú dobré deti sušeným ovocím a orechmi, tie neposlušné potrestajú metlou. Deti si pozrú rozprávku Vianočné rozprávanie o Sv.  Barbore.
https://www.youtube.com/watch?v=pNZoS0txxHY&index=3&list=PLxiw7foxrzbMitto74-8yQMC77irx5YYO

Mikuláš (6. December)
Konkrétny cieľ – Privítať Mikuláša, realizovať tradičné zvyky.

Motivačná časť -  Deti sledujú kalendár, počítajú dni. Na tento deň sa pripravujú veľmi usilovne, veď práve v tento deň zavíta do MŠ Mikuláš v sprievode anjela s čertom a bude rozdávať sladkosti.  Porozprávam deťom, že Mikuláš bol biskup z Myry, ktorý sa preslávil ako človek spravodlivý, štedrý  a zázračný. Deti si pozrú rozprávku Vianočné rozprávanie o Sv. Mikulášovi.  
https://www.youtube.com/watch?v=BPvb14HdUS0&list=PLxiw7foxrzbMitto74-8yQMC77irx5YYO
Deti poslúchajú, čisté čižmičky položia do okna, čakajú, že ich Mikuláš obdaruje, anjel pochváli a čert ich obíde. 
Hlavná časť - Príchod Mikuláša a jeho pomocníkov ( členovia divadelnej skupiny, oblečený v kostýmoch Mikuláša, čerta a anjela) je veľmi emotívny. Mikuláš sa prihovára deťom -  Deti, ja som Mikuláš, modlite sa otčenáš. Mrcha deťom nesiem korbáče, dobrým orechy a koláče, obdarí ich darčekmi, čert trasie reťazou, plaší deti, anjel pomáha Mikulášovi. Deti spievajú Mikulášku, dobrý strýčku.

 Lucia (13.december)
Konkrétny cieľ – Poznávať tradičné remeslo, realizovať tradičné zvyky.
Motivačná časť - Deň Lucie je najčarovnejší z adventných dní. Dievčatá sa s pomocou učiteľky oblečú do bielych šiat, na hlave majú bielu šatku, stiahnutú do tváre, tvár si zamúčia, v rukách majú husie krídlo alebo metlu. Takto vystrojené, bez slov, aby ich nikto nespoznal, vymetú všetky kúty, zmetú zo stien pavučiny, vyženú z domu všetko zlé. Deti si pozrú rozprávku Vianočné rozprávanie o Sv. Lucii. 
https://www.youtube.com/watch?v=frSdSynAp_0&index=2&list=PLxiw7foxrzbMitto74-8yQMC77irx5YYO 
Hlavná časť - Pečenie oblátok - Deti vedia, že do MŠ príde návšteva, ktorá im ukáže, ako sa pečú oblátky. Učiteľka porozpráva deťom, že oblátky zvyčajne piekol pán učiteľ, s prípravou mu pomáhali deti, ktoré prinášali suroviny na výrobu oblátok a tiež oblátky roznášali, aby sa každému členovi rodiny ušli tri-štyri kusy. Za oblátky dostali košíky s výslužkou a peniazmi pre pána učiteľa. Deti pripravia suroviny, ktoré priniesli z domu, pozorujú prípravu cesta podľa receptu, pozorujú tradičný spôsob pečenia oblátok, pomáhajú, chutnajú, pripravia ochutnávku pre rodičov. 
https://dobruchut.azet.sk/recept/19506/vianocne-oblatky/


Vianoce - čas radosti a veselosti.
Konkrétny cieľ – Realizovať tradičné zvyky, zapojiť sa do pečenia, zdobenia.

Štyri nedele uplynuli, štyri sviečky horia, končí advent, začínajú Vianoce, nastáva čas radosti a veselosti. Spolu s deťmi pozeráme kalendár, do ktorého sme pravidelne značili počasie.  Zároveň sme pozorovali plynutie času od Kataríny, cez Ondreja, Barboru, Mikuláša 
a Luciu, poznávali sme zvyky, tradície spojené s konkrétnym dňom. Naši  predkovia, si krátili čas čakania na Vianoce čarovaním, spevom, zábavou...zahrali sme sa aj my tak, ako to dávno robili aj oni. Deti vedia, že sa skončil advent, na adventnom venci svietia všetky štyri sviečky, Vianoce sú tu. 

Štedrý deň (24.december) 
 Pečenie medovníkov 
Konkrétny cieľ – Realizovať tradičné zvyky, zapojiť sa do pečenia, zdobenia.

Motivačná časť - Porozprávam deťom o niektorých zvykoch, ktoré na Vianoce nesmeli chýbať v žiadnom dome. Všetka ich činnosť mala napomáhať budúcoročnej hojnej úrode, zdraviu rodiny a šťastiu. Na štedrý deň, gazdiné skoro ráno napiekli vianočné pečivo, chlieb, opekance, koláče, aby mali čím obdarovať koledníkov, ktorý nezabudli na vinš.
Hlavná časť - Vysvetlím deťom postup, vymenujem suroviny potrebné na prípravu medovníkov, prečítam recept, ktorý je potrebný na cesto.
https://dobruchut.azet.sk/recept/9397/najlepsie-makke-medovnicky/
Rozdelím deťom úlohy, spojené s vážením, miešaním, prípravou. Zamiesené cesto deti s mojou pomocou vyvaľkajú na hrúbku 5mm, formičkami vykrajujú cesto, na niektoré medovníky vykroja dieru na špagát, aby ich vedeli po upečení zavesiť na stromček. Deti zdobia medovníky orechmi, ukladajú ich na plech, pri práci počúvajú vianočné koledy, spievajú. Medovníčky upečú s pomocou pani kuchárky  https://www.youtube.com/user/spievank...

Zdobenie stromčeka, štedrovečerného stola
Konkrétny cieľ – Realizovať tradičné zvyky, sledovať Betlehemské divadlo
Motivačná časť -  Pripomeniem deťom zážitky a  skúsenosti, ktoré prežili. Spolu spomíname, ako získali vedomosti o predvianočných zvykoch a tradíciách našich predkov.  Poviem im, že zvyky a obyčaje, ktoré dnes spoznajú patrili k štedrému dňu. V každom dome sa zdobil stromček, rozvoniavali koláče, kapustnica. 
Hlavná časť - Deťom rozprávam vianočné zvyky, tradície a  súčasne spoločne ozdobujú vianočný stromček. Pripevním svetielka, ostatné zvládnu aj deti samostatne. Vysvetlím im, že výzdoba stromčeka by mala byť skromná. Deti použijú šišky, ktoré nazbierali na prechádzke v prírode, orechy, nakrájané jabĺčka na plátky, slamené ozdoby, medovníky. Pri zdobení počúvajú vianočné koledy, spievajú. Keď je stromček hotový, deti s pomocou učiteľky prichystajú tradičný štedrovečerný stôl, učiteľka rozpráva deťom vianočné zvyky, tradície, ktoré majú zabezpečiť najmä šťastie, zdravie a pohodu v rodine. Pod biely ľanový obrus učiteľka položí pár zrniek pšenice, deti naň položia peceň chleba, medovníky, oblátky. Pod stôl položia kúsok železa, to preto, aby sa im darilo v práci a aby všetci v rodine boli mocní ako to železo. Okolo nôh stola obkrútia reťaz, železný kruh popri zdraví má posilniť spolupatričnosť rodiny. Na stole nesmú chýbať jabĺčka a orechy, ktoré veštili zdravie v rodine, cesnak mal magickú moc nad chorobami. Med bol znamením lásky v rodine, znakom hojnosti bol mak. Deti si pozrú rozprávku Štedrý večer  nastal.

 Štedrý večer  nastal
Konkrétny cieľ – Realizovať tradičné zvyky, sledovať Betlehemské divadlo 

Motivačná časť - S deťmi si spoločne sadneme k prestretému stolu, pochytáme sa za ruky a zaželáme si krásne vianočné sviatky. Súčasne im vysvetlím zmysel vianočných zvykov a tradícií.
Hlavná časť - Ponúknem deti oblátkou s medom a cesnakom, ochráni nás to pred zlým, prekrojím jablko, ukazujem deťom jadrovníkovú hviezdu, keď je neporušená, zdravie bude slúžiť. Tak isto je to aj s orechmi, ale ak je červivý, vysušený alebo prázdny, bude zle. Šošovica v polievke znamená bohatstvo, podobne je to aj s makovými opekancami – koľko maku, toľko nech pribudne do domu peňazí. Deti spozornejú na zvuk zvoncov, hudby, spevu prichádzajú betlehemci (deti z folklórneho súboru).
Betlehemské hry – Deti z FS  oblečení v kostýmoch anjela, pastierov Baču, Stacha a Fedora, Kuba či starého psa zahrajú stredovekú betlehemskú hru. Betlehemské divadlo sa oferou končí, učiteľka aj deti obdarúvajú betlehemcov koláčmi, ovocím a jabĺčkami. A tak ako so spevom prišli, tak aj odchádzajú.

